Hachiban Ramen
.
.
วันนี้พามาทานร้านราเมนง่ายๆ มี่มีสโลแกนว่า "เอกลักษณ์คือเส้น จดเด่นคือซุป บทสรุปคือ ฮะจิบัง" เป็นร้านที่มีสาขามาจากญี่ปุ่น ซึ่งที่ญี่ปุ่นเองก็มีสาขาทั่วประเทศเลยทีเดียวครับ ส่วนไทยเองตอนนี้ก็มีสาขาทั่วประเทศตามห้างใหญ่ๆเช้นเดียวกันครับ
.
.
ที่นี่เป็นราเมนมื้อง่ายๆราคาค่อนข้างประหยัด ถ้าเทียบกับร้านราเมนแบบstand aloneข้างนอก ผมว่ารสชาติของร้านนี้ก็ใช้ได้ทีเดียว ต่างจากร้านดังstand aloneหลายๆร้านที่ทานเข้าไปแล้วเค็มมากๆก็มีให้เจอเยอะแล้วราคาก็สูงกว่ามากๆอีกด้วย ผมเป็นคนที่ไม่เคยบอกว่าของแพง ร้านไหนแพงแล้วจะอร่อยเสมอไป หรือต้องเขียนชมทุกครั้ง หลายๆร้านดัง ร้านแพงถ้าไม่ชอบหรือไม่อร่อย ผมก็เขียนไปตามความคิดเห็นส่วนตัวตลอดครับ
.
.
ส่วนอีกเมนูนึงที่ผมสั่งทานทุกทีก็คือ เกี้ยวซ่าครับ ผมว่าเกี้ยวซ่าที่นี่รสชาติ ผิวสัมผัส เนื้อแป้ง วิธีทอด อร่อยมากครับ ผมจะลองทุกร้านอาหารญี่ปุ่นที่มีขายเลยเพื่อเปรียบเทียบกันครับ ร้านนี้อยู่อันดับต้นๆของเกี้ยวซ่าเลยในใจผมเลยครับ รสชาติดีเหมือนทานที่ญี่ปุ่นเองเลย เนื้อแป้งบางๆ ทอดมากรอบด้านเดียวตามแบบฉบับของญี่ปุ่นแท้ๆ บางร้านstand aloneดังๆ แป้งจะหนา ไส้จะล่วนๆก็เยอะครับ และแต่ละสาขาของที่นี่ก็จะเป็นมาตรฐานเดียวกันหมด ทานที่สาขาไหนก็ได้รสชาติเดียวกันครับ
.
.
ราคาราเมน88บาท เกี้ยวซ่าอีกร้อยกว่าบาท ถูก มากครับ อย่ามองข้ามเพียงเพราะว่าเป็นร้านถูกๆมีสาขาเยอะๆ แล้วไปมัวแต่หลงกับร้านราเมนแพงๆชามละ200-300บาท ที่กินแล้วก็เฉยๆแต่ปากบอกอร่อยเพราะราคามันแพงนะครับ 5555 สรุป ราเมนผมให้3ดาวแต่เกี้ยวซ่าผมให้5ดาวครับ อร่อย ไม่เป็นรองใครครับ
.
.
ป.ล. ผมจำรสชาติเกี้ยวซ่าไดมารูที่เคยโด่งดังในอดีตไม่ได้แล้ว แต่ทุกวันนี้ที่เห็นๆอยู่ตามห้างต่างๆที่เขียนว่าเป็นเกี้ยวซ่าไดมารูมันจะแป้งหนาๆ(มาก)แล้วไม่อร่อยเลยครับ ใครพอจะจำรสชาติ รูปลักษณ์และรสชาติของเกี้ยวซ่าไดมารูในอดีตได้ว่าเป็นยังไง รบกวนบอกพิกัดผมทีนะครับ